জীৱন নৰহ
জীৱন নৰহ অসমীয়া ভাষা ৰ এজন ভাৰতীয় কবি-ঔপন্যাসিক,শিক্ষক তথা সমাজ কৰ্মী। তেওঁ ১৯৭০ চনত (জন্মৰ চন বিদ্যালয়ৰ শিক্ষকে দিয়া) গোলাঘাট জিলাৰ গেলাবিল নদীৰ পাৰত ( পশ্চিমে ধনশিৰি, উত্তৰে ব্ৰহ্মপুত্ৰ,পূৱে- দিচৈ ) অৱস্থিত মৰঙিয়াল গাঁৱত জন্ম গ্ৰহণ কৰে। 

তেওঁৰ কবিতা দেশী-বিদেশী বহু ভাষালৈ অনুবাদ হৈছে আৰু ৰাষ্ট্ৰীয়-আন্ত:ৰাষ্ট্ৰীয় কবিতা উৎসৱ সমূহতো ভাগ লৈ আহিছে। জীৱন নৰহে লক্ষ্মীনাথ বেজবৰুৱাই ৰচনা কৰা 'অ' মোৰ আপোনাৰ দেশ' ক ৪১টা বিভিন্ন জাতি জনগোষ্ঠী, দেশী-বিদেশী ভাষালৈ অনুবাদ কৰোৱাৰ আৰু সংগ্ৰহৰ উদ্যোগ লোৱাৰ লগতে  বেজবৰুৱাৰ ডেৰশ বছৰীয়া জয়ন্তীৰ(২০১২ চনৰ পৰা ) পৰিবেশনৰ ব্যবস্থা কৰাত আহ্বায়কৰ ভূমিকা পালন কৰিছিল। শুদ্ধ ৰূপত জাতীয় সংগীত পৰিৱেশন কৰাৰ উদ্যোগ লোৱাৰ লগতে বুকুত হাত থৈ জাতীয় সংগীত গোৱাৰ পৰম্পৰা 'অ' মোৰ আপোনাৰ দেশ: সমন্বয় যাত্ৰা 'ৰ ডেৰশবছৰীয়া জয়ন্তী কালতেই প্ৰথম আৰম্ভ কৰা হৈছিল। ২০১৩ চনত নগাঁও নেহৰুবালি ত সৰ্বমুঠ ২৯টা ভাষাত অ' মোৰ আপোনাৰ দেশ পৰিৱেশন হৈছিল। পৰিৱেশনৰ পিছ দিনাই অসম চৰকাৰে 'অ' মোৰ আপোনাৰ দেশ'ক চৰকাৰী ভাৱে জাতীয় সংগীত হিচাপে স্বীকৃতি দিয়াৰ কথা ঘোষণা কৰিছিল। এই অনুষ্ঠান নগাঁৱৰ সামাজিক সাংস্কৃতিক অনুষ্ঠান 'পৰিধি' আৰু নৱৰূপ জাতীয় বিদ্যাপীঠৰ উদ্যোগত হৈছিল। জীৱন নৰহৰ কবিতা ভাৰতৰ প্ৰায়বোৰ ভাষালৈ অনুবাদ হোৱাৰ লগতে পলিচ আৰু ইটালী ভাষালৈ কবিতা অনুবাদ হৈছে। তেওঁৰ কবিতাৰ আলোচনা আৰু লেখা THE HINDHU, THE BOOK REVIEW OF INDIA, THE TELEGRAPH, THE INDIAN LITERATURE, THE INDIA EXPRESS, PoetryInternational.com-ৰ লগতে THA OXFORD ANTHOLOGY  আৰু PENGUIN ANTHOLOGY,BLOOMSBURY,Frontline, MATRIBHUMIআদিত প্ৰকাশ পাইছে। 

বৰ্তমান তেওঁ নগাঁও চহৰৰ শৈক্ষিক অনুষ্ঠান আনন্দৰাম ঢেকিয়াল ফুকন মহাবিদ্যালয়ৰ অসমীয়া বিভাগৰ এজন শিক্ষক।

কবিতা পুথি 
 মোমাইদেউৰ ফুলনি (২০০৮,২০২১)
 টাৰি-ৰি (২০০০)
 ঢৌ খেলা ল'ৰালিৰ ছাঁ (১৯৯৭)
 তুমি পকা ধানৰ দৰে গোন্ধাইছা (১৯৯৬ তিনিটা সংস্কৰণ)
 হালধীয়া উপমা (২০১০ পৰা ২০১৫)

অন্য ভাষালৈ অনূদিত কাব্য গ্ৰন্থ 

 'অ' মোৰ ধুনীয়া কপৌ ফুল (মিচিং লোক কবিতাৰ পৰা অসমীয়ালৈ অনূদিত ১৯৯৪), 
 'শুনা মোৰ ফুলকলি' (মিচিং লোক কবিতাৰ পৰা অনূদিত, ২০০৪), 
 জীৱন নৰহচী আসামী কবিতা;  (শব্দালয়, মহাৰাষ্ট্ৰ, ২০০৫),
 সোঅনশিৰি আৰ জোন-বেলি, (মাণিক দাস,মনফকিৰা, কলিকতা ২০০৮), 
 জীবন নৰহেৰ নিৰ্বাচিত অসমীয়া কবিতা,মাণিকদাস (ত্ৰিপুৰা- কলিকতা, অক্ষৰ 2002),
 Listen my Flowerbud: Mising tribal oral poetry of Assam, (Sahitya akademi, Kolkata, 2008) The Buddha and Other Poems, (Monsoon Edition, Kerala, 2009)
 The orange Hill, Collected Poems, (Dhauli Books, 2020)।

গদ্য 
 ভূমিৰ ফুল (২০০৬)
 'সোঁৱৰণীৰ ছাঁ ' (১৯৯৯)

প্ৰবন্ধ 

 ‘মহিম বৰাৰ ৰচনা সমগ্ৰ' (সম্পা., ২০০৮),
 'বেজবৰুৱাৰ সাধুৰ আলমত অংকিত ছবি আৰু অকণিৰ সাধু (২০১৩), 
 'অ' মোৰ আপোনাৰ দেশ : লক্ষ্মীনাথ বেজবৰুৱা' (২০১৩), 
 ‘বেজবৰুৱাৰ জাতীয় সংগীত চৰ্চা আৰু সমন্বয়ৰ পথ' (২০১৫), 'চাৰিটা ৰোমাণ্টিক প্ৰবন্ধ’(২০১৭)। 
 অসমীয়া হিচাপে নিজৰ বিবেকক টুকুৰিয়াই চাওক, (ডিচেম্বৰ,২০২২, আঁক-বাক প্ৰকাশন, গুৱাহাটী)

দেশৰ আগশাৰীৰ গ্ৰন্থত অন্তৰ্ভুক্ত কবিতা 

 Keralakavita (1999).
 Anthology of Contemporary Poetes of Northeast, (NEHU, Shillong 2003); 
 Dancing Earth, An Anthology of poetry From North East India (Penguin India, 2009). 
 International Review of Black and White Photography and text, (USA Canda, 2009), www.poetryinternational.com (2009).
 An Anthology of writings From north East India poetry and Essays (Oxford, 2011),
 In Indian Literature 1957-2007 (Sahitya Akademi Delhi, 2012).
 100 More Great Indians Poems (Bloomsbury, 2019),
 Great Indians Love poems (Bloomsbury, 2020)

সন্মান আৰু বঁটা 

 শব্দ বঁটা, ২০১১

 সৌভ্ৰাত্ৰ সন্মান,  অধ্যাপক ড.নগেন শইকীয়া সাৰস্বত ন্যাস। 
 অসম সাহিত্য সভাৰ শতবৰ্ষ সন্মান ( গ্ৰহণ কৰা নহ'ল)
 সন্তোষ কুমাৰ কৰ্মকাৰ ৰাজ্যিক বঁটা ,২০২১। 
 মহেন্দ্ৰনাথ হাজৰিকা সোঁৱৰণী সাহিত্য বঁটা,২০২১। 
 যাপনচিত্ৰ ৰাষ্ট্ৰীয় কাব্য বঁটা, ২০২৩

আন কবিৰ লগতে জীৱন নৰহৰ কবিতাৰ সম্পৰ্কে  গৱেষণা কৰি ডক্টৰেট ডিগ্ৰী লাভ  :

১) বিংশ শতিকাৰ অষ্টম দশকৰ পৰৱৰ্তীকালৰ অসমীয়া আধুনিকতাবাদী কবিতাৰ পটভূমি আৰু গঠন বিচাৰ (জ্ঞান  পূজাৰী, সমীৰ তাঁতী, অনুভৱ তুলসী,নীলিম কুমাৰ,জীৱন নৰহৰ কবিতাৰ-বিষয়ত গৱেষণা কৰি ডক্টৰেট ডিগ্ৰী লাভ, গৱেষক :ড.সুদক্ষণা গগৈ,ডিব্ৰুগড়ৰ বিশ্ববিদ্যালয়,অসমীয়া বিভাগ, 2022। 

২) Voice from the periphery a study of select poets from North East India, Name of the researchr: Momin Nazina change.w, Guide: Esther Syime, English Department,  North East HillUniversity.shillong

উপন্যাস
চোৱা পিতাম্বৰ শ্যাম বৰণৰ মেঘ উৰে (২০১১)
অইকলি (২০০০)

তথ্য সংগ্ৰহ

বাহ্যিক সংযোগ 

অসমৰ ব্যক্তি
অসমীয়া কবি
মিচিং জনগোষ্ঠীৰ ব্যক্তি